CELEX: 31991D0475
Language: el
Date: 1991-09-06 00:00:00
Title: 91/475/ΕΟΚ: Απόφαση του Συμβουλίου της 6ης Σεπτεμβρίου 1991 για την παράταση της απόφασης 86/283/ΕΟΚ σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα

Avis juridique important

|

31991D0475

91/475/ΕΟΚ: Απόφαση του Συμβουλίου της 6ης Σεπτεμβρίου 1991 για την παράταση της απόφασης 86/283/ΕΟΚ σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα  

Επίσημη Εφημερίδα αριθ. L 255 της 12/09/1991 σ. 0020 - 0020

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 6ης Σεπτεμβρίου 1991  για την παράταση της απόφασης 86/283/ΕΟΚ σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα  (91/475/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,   Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 136,  Εκτιμώντας:  ότι το Συμβούλιο εξέδωσε στις 25 Ιουλίου 1991 μια νέα απόφαση σχετικά με την σύνδεση των υπερποντίων χωρών και εδαφών με την Κοινότητα-  ότι, εν αναμονή της ενάρξεως ισχύος της νέας αυτής απόφασης, η οποία, λόγω δυσκολιών γλωσσικής και τεχνικής φύσεως, δεν μπόρεσε να δημοσιευθεί πριν από τις 31 Ιουλίου 1991, πρέπει να συνεχίσουν να ισχύουν οι διατάξεις που εφαρμόζονται στα πλαίσια της  απόφασης 86/283/ΕΟΚ (1), όπως τροποποιήθηκε τελευταία από τις αποφάσεις 90/146/ΕΟΚ (2), 91/110/ΕΟΚ (3) και 91/312/ΕΟΚ (4), έως ότου αρχίσει να ισχύει η νέα απόφαση,  ΑΠΟΦΑΣΙΖΕΙ:  Άρθρο 1  Στο άρθρο 183 της απόφασης 86/283/ΕΟΚ, οι όροι "την ημερομηνία ενάρξεως ισχύος της νέας απόφασης σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα, αλλά όχι αργότερα από τις 31 Ιουλίου 1991"  αντικαθίστανται από τους όρους "την ημερομηνία ενάρξεως ισχύος της νέας απόφασης σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα".  Άρθρο 2  Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1991. Βρυξέλλες, 6 Σεπτεμβρίου 1991. Για το Συμβούλιο  Ο Πρόεδρος  H. VAN DEN BROEK   (1) ΕΕ αριθ. L 175 της 1. 7. 1986, σ. 1. (2) ΕΕ αριθ. L 84 της 30. 3. 1990, σ. 108. (3) ΕΕ αριθ. L 58 της 5. 3. 1991, σ. 27. (4) ΕΕ αριθ. L 170 της 29. 6. 1991, σ. 13.